Koski
Vesi syöksyy raivoissansa,
 puskee vihaa, kohisee.
 Vaahtopäissä,
 voimallansa
 vihaisena uhkailee.
    Uskon: vahva voima sulla,
    olet todistanut sen.
    Usein vihall
    vimmatulla
    löit sä alas ihmisen.
 Mutta kivet kuohunnassa
 vankat sua vastustaa.
 Eivät pelkää!
 Kahakassa
 paikoiltaan et niitä saa.
    Murtaa kivet ihmisjärki,
    vuoretkin se alas lyö.
    Esteet luonnon
    usein särki
    hajottava – luova työ.
 Vielä kerran kahlehissa
 koski ylväs kohiset.
 Työtä teet sä
 tehtahissa,
 yötä synkkää valaiset.

1929

Josef Schultz